**ԱՄՓՈՓԱԹԵՐԹ**

**«ՏԵՂԵԿԱՏՎԱԿԱՆ ՏԵԽՆՈԼՈԳԻԱՆԵՐԻ ՈԼՈՐՏՈՒՄ ԳՈՐԾՈՒՆԵՈՒԹՅՈՒՆ ԻՐԱԿԱՆԱՑՆՈՂ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԵՎ ԱՆՀԱՏ ՁԵՌՆԱՐԿԱՏԵՐԵՐԻՆ ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 1-Ի N 1863-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| **1. ՀՀ Էկոնոմիկայի նախարարություն** | **27.04.2023թ թ.** |
| **N/ 01/7828-2023** |
| Ի պատասխան Ձեր 2023 թվականի ապրիլի 21-ի թիվ 01/09.1/2296-2023 գրության՝ քննության առնելով «Հայաստանի Հանրապետության կառավարության 2022 թվականի դեկտեմբերի 1-ի N 1863-Լ որոշման մեջ փոփոխություններ կատարելու մասին» Կառավարության որոշման նախագիծը, հայտնում ենք, որ ներկայացված նախագծի վերաբերյալ առաջարկություններ և առարկություններ չկան՝ հաշվի առնելով, որ նախագծով հստակեցվում են հիշյալ որոշմամբ սահմանված իրավակարգավորումները: | **Ընդունվել է ի գիտություն:** |
| **2. ՀՀ ֆինանսների նախարարություն** | **27.04.2023թ.** |
| **N/ 01/9-1/8359-2023** |
| Ձեր 20.04.2023թ. 01/09.1/2296-2023 գրությամբ ներ­կա­յացված՝ «Հայաստանի Հանրապետության կառա­վա­րության 2022 թվականի դեկտեմբերի 1-ի N 1863-Լ որոշման մեջ փոփոխություններ կատա­րելու մասին» ՀՀ կառավարության որոշման նախագծի վերաբերյալ, որով առաջարկվում է վերանայել տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին պետական աջակցության տրամադրման կարգով սահմանված իրավակարգավորումները, հայտնում ենք, որ դիտողություններ և առաջարկություններ չունենք: | **Ընդունվել է ի գիտություն:** |
| **3. ՀՀ արդարադատության նախարարություն** | **26.04.2023թ.** |
| **N/** **27.3/20882-2023** |
| Հայաստանի Հանրապետության կառավարության «Հայաստանի Հանրապետության կառավարության 2022 թվականի դեկտեմբերի 1-ի N 1863-Լ որոշման մեջ փոփոխություններ կատարելու մասին» որոշման նախագծի 1-ին կետի 1-ին ենթակետում «նոր» բառն առաջարկում ենք փոխարինել «հետևյալ» բառով: | **Ընդունվել է:** |
| **4. ՀՀ պետական եկամուտների կոմիտե** | **26.04.2023թ.** |
| **N/** **01/3-3/25125-2023** |
| Առաջարկում ենք նախագծի 1-ին կետի 2-րդ ենթակետը շարադրել հետևյալ խմբագրությամբ․  «2) Նախագծի 5-րդ կետը շարադրել հետևյալ խմբագրությամբ․  «5. Սույն կարգի 4-րդ կետի 1-ին և 2-րդ ենթակետերով սահմանված պայմանները բավարարված համարվելու համար հիմք են ընդունվում մինչև 2022 թվականի դեկտեմբերի 1-ը ներառյալ ներկայացված բազային ժամանակահատվածը ներառող հաշվետու ժամանակաշրջանների համար հարկ վճարողների կողմից ներկայացված ավելացված արժեքի հարկի հաշվարկներում արտացոլված տվյալները։»։ | **Ընդունվել է:** |